00 Hells Gate Loop, Possum Kingdom Lake, TX 76475 | MLS#: 13843766 | Property No Longer Available
00 Hells Gate Loop
MLS Number: 13843766 Moontlik nuwe manier waarop polisielede geteiken word | Maroela Media
Moontlik nuwe manier waarop polisielede geteiken word
Twee polisiebeamptes is dood en ŉ derde is gewond nadat hulle in twee verskillende voorvalle in Gauteng geskiet is.
Een polisiebeampte is dood nadat hy en sy kollega, terwyl hulle aan diens was, Saterdagoggend om 02:10 in Hillbrow, Johannesburg geskiet is.
Brig. Mashadi Selepe, provinsiale hoof van kommunikasie van die polisie, het aan Maroela Media gesê ŉ vrou het die twee beamptes, wat op patrollie was, voorgekeer om ŉ klag te lê dat twee mans haar wil beroof. Die twee ‘rowers’ het op die polisiebeamptes losgebrand en hulle het teruggeskiet.
“Die 47-jarige adjudant-offisier is op die toneel dood,” het Selepe bygevoeg. “Sy kollega is na ŉ hospitaal geneem.” Sy kon nie die toestand van die gewonde beampte bevestig nie. “Die dokters is nog besig met hom.”
Volgens Selepe het die mans die beampte se vuurwapen gesteel.
In ŉ tweede voorval in Atteridgeville, wes van Pretoria, is ŉ polisiebeampte, wat nie aan diens was nie, om 20:00 geskiet. Hy het drie uur later in ŉ hospitaal gesterf.
“ŉ Vrou het ook in hierdie geval die beampte in sy motor voorgekeer voor twee mans op hom gevuur het,” het Selepe verduidelik.
“In albei gevalle het ŉ vrou dus eers die beamptes genader, vermoedelik met ŉ vals klag, waarna twee mans op die polisiebeamptes losgebrand het. Die misdaadintelligensie-eenheid sal ondersoek instel of dit ŉ nuwe modus operandi is om ons lede te teiken.”
Selepe doen ŉ beroep op lede van die gemeenskap om na vore te kom indien hulle enige inligting oor enige van die voorvalle het. “Daar is 347 lede van die gemeenskap vir elke polisiebeampte,” het sy gesê. “Wanneer ŉ polisiebeampte sterf, is daar 347 lede van die gemeenskap wat daardeur geraak word. Ons word almal op een of ander wyse geraak indien ŉ polisiebeampte sterf. Ons doen ŉ ernstige beroep op die gemeenskap om ons by te staan.”
Atteridgeville Gauteng Hillbrow
[Video] Wits skors EFF-studente wat verkiesing ontwrig
SA soldate staan hul man teen Darfoer-milisie
Dit is dieselfde argument wanneer ‘n boer vermoor word. Dan is daar net minder kos wat geproduseer word. Jammer om van polisie moorde te hoor.
My innige simpatie vir elkeen van die geliefdes wat deur hierdie verskriklike, afskuwelike misdaad geraak is.
Ek wil nou sommer platvloers praat en se dat oppurtunisme sal ORAL soos varkmasels uitslaan!!! ‘n Wettelose regering wat net bedryf word deur dieselfde vigilitantes!!! Daar’sy, nou het ek dit van my hart af en het ek gese wat ek wil se en voel ek ‘n bietjie beter…
Dit is verskriklik dat mense teen so ‘n tempo deur gewetenlose moordenaars vermoor word. Dit is egter deur dinge wat ‘n aanvang begin neem het in Harry die Strandloper se tyd. Nie lank nadat oom Jan voet aan wal gesit het by die Kaap was dit reeds nodig gewees om Harry die Strandloper (oftewel Autshumao) toe te sluit op Robben Eiland vanwaar hy ontsnap het en weer was Jan Van Riebeek en die ander boere toegeeflik. Gaan soek die oorsprong by Harry die Strandloper.
Die misdaadpatroon om vrouens of kinders te gebruik om lokvalle te stel is algemeen. In hierdie geval is die motief moontlik om wapens te bekom en politiek/ SAPS/ samelewing daarmee saam te probeer ontsenu of ontwrig.
En vir elke plaasboer wat doodgemaak word beteken dit n bron van ons kos val weg